
Nõusoleku andmine pikapäevarühma moodustamiseks Narva Peetri Koolis
1. Asjaolud ja menetluse käik.

Narva Linnavalitsuse Kultuuriosakonda 29.12.2011 saabus Narva Peetri Kooli direktori taotlus anda nõusoleku avada õppeasutuses 2012. aastal pikapäevarühma. Pikapäevarühmas korraldatava õppekavavälise tegevusena pakutakse õpilasele järelevalvet ning pedagoogilist juhendamist ja suunamist õppest vaba aja sisustamisel, koduste õpiülesannete täitmisel, huvitegevuses ning huvide arendamisel. Pikapäevarühma tegutsemiseks 2012. aastal on vastavad vahendid kooli eelarves ette nähtud.
2. Õiguslikud alused.

Vastavalt põhikooli- ja gümnaasiumiseaduse § 38 lõikele 1 võib kooli direktor kooli pidaja nõusolekul moodustada koolis pikapäevarühmi põhiharidust omandavatele õpilastele.

Narva Linnavolikogu delegeeris 23.09.2010 määrusega nr 31 Narva Linnavolikogu põhikooli-ja gümnaasiumiseaduse § 38 lõikega 1 ettenähtud küsimuse lahendamise Narva Linnavalitsusele.
3. Otsus.

3.1 Anda nõusoleku pikapäevarühma moodustamiseks 2012. aastaks Narva Peetri Koolis.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

